pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม ร่วมขับเคลื่อนกลุ่มภารกิจด้านกฎหมายและกระบวนการยุติธรรม ในคณะปฏิบัติการข่าวสาร (IO)
วันพุธที่ 27 กุมภาพันธ์ 2562
กระทรวงยุติธรรม ร่วมขับเคลื่อนกลุ่มภารกิจด้านกฎหมายและกระบวนการยุติธรรม ในคณะปฏิบัติการข่าวสาร (IO)
กระทรวงยุติธรรม ร่วมขับเคลื่อนกลุ่มภารกิจด้านกฎหมายและกระบวนการยุติธรรมในคณะปฏิบัติการข่าวสาร (IO)
ในวันพุธที่ ๒๗ กุมภาพันธ์ ๒๕๖๒ เวลา ๐๙.๐๐ น.
ณ ห้องเมย์แฟร์ บอลรูม C โรงแรม เดอะ เบอร์เคลีย์ เขตราชเทวี กรุงเทพมหานคร
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
ร่วมประชุมเชิงปฏิบัติการข่าวสาร (IO) ๖ คณะ ตามกลุ่มภารกิจ
เพื่อรับทราบแนวทางการปฏิบัติการข่าวสารในเรื่องที่เป็นนโยบาย
หรือภารกิจสําคัญของรัฐบาล ภายใต้กลุ่มภารกิจ
และสื่อสารเพื่อสร้างการรับรู้แก่ประชาชนได้อย่างถูกต้องและทั่วถึง
เป็นไปอย่างเอกภาพ เป็นระบบและเกิดประสิทธิภาพ
โดย โฆษกกระทรวงยุติธรรมเป็นประธานในกลุ่มภารกิจด้านกฎหมายและกระบวนการยุติธรรม
ในการนี้ รองปลัดกระทรวงยุติธรรมฯ ให้สัมภาษณ์สํานักข่าว NBT World
ในประเด็นเกี่ยวกับการสื่อสารด้านกระบวนการยุติธรรมสู่ประชาชน ความตอนหนึ่งว่า
“ในการตั้งคณะทํางานเกี่ยวกับการสื่อสารด้านกระบวนการยุติธรรมเป็นสิ่งจําเป็น
เนื่องจากกฎหมายมีหลายประเภท ทั้งกฎหมายระดับหน่วยงานที่ผู้ปฏิบัติงานต้องทําความเข้าใจ
และกฎหมายสําหรับประชาชน ซึ่งอาจจะเป็นเรื่องที่เข้าใจยาก
ดังนั้น ทางกระทรวงยุติธรรมจึงมีการสื่อสารในหลายรูปแบบ อาทิ อินโฟกราฟิก โมชั่นกราฟิก เป็นต้น
และอีกประการหนึ่ง คือ การช่วยเหลือประชาชนให้เข้าถึงกระบวนการยุติธรรมได้สะดวกและรวดเร็ว
โดยผ่านหน่วยงานส่วนภูมิภาค เช่น สํานักงานยุติธรรมจังหวัด ศูนย์ดํารงธรรม เป็นต้น
เพื่อให้ประชาชนสามารถเข้าถึงหน่วยงานกองทุนยุติธรรมได้นั้น ก็เป็นเรื่องเร่งด่วนในขณะนี้เช่นกัน
และ ในส่วนของยุติธรรมใส่ใจ หรือ Justice Care ก็เป็นอีกหนึ่งนโยบายของผู้บริหารกระทรวงยุติธรรม
ที่ต้องการให้ความช่วยเหลือประชาชนได้เข้าถึงกระบวนการยุติธรรมได้อย่างรวดเร็วและทั่วถึง
ซึ่งในอนาคตจะมีการพัฒนาเป็นแอพพลิเคชั่นต่อไป”
รัฐบาลไทย-ข่าวทำเนียบรัฐบาล-กระทรวง DES สนับสนุนการทำงานแบบ Work From Home สำหรับหน่วยงานภาครัฐและรัฐวิสาหกิจ [กระทรวงดิจิทัลเพื่อเศรษฐกิจและสังคม]
วันศุกร์ที่ 20 มีนาคม 2563
กระทรวง DES สนับสนุนการทํางานแบบ Work From Home สําหรับหน่วยงานภาครัฐและรัฐวิสาหกิจ [กระทรวงดิจิทัลเพื่อเศรษฐกิจและสังคม]
กระทรวง DES ผลักดันการทํางานแบบ Work From Home อย่างเต็มที่ เพื่อป้องกันการแพร่ระบาดของไวรัส COVID-19 รองรับการปฏิบัติงานของราชการที่มีความต่อเนื่องและมีประสิทธิภาพด้วยเทคโนโลยีดิจิทัล โดยคํานึงถึงคุณภาพชีวิตและความปลอดภัยผู้ปฏิบัติงานเป็นสําคัญ
นายพุทธิพงษ์ ปุณณกันต์ เปิดเผยว่า จากสถานการณ์การแพร่ระบาดของไวรัสCOVID-19กระทรวงDESไม่ได้นิ่งนอนใจ โดยได้เร่งผลักดันการทํางานแบบWork From Homeอย่างเต็มที่ ทั้งในส่วนของการให้ความรู้และแนวทางการปฏิบัติสําหรับหน่วยงานภาครัฐและรัฐวิสาหกิจในการเริ่มต้นการทํางานแบบWork From Homeและการแนะนําแอปพลิเคชันสําหรับการใช้งาน ซึ่งปัจจุบันมีเทคโนโลยีรองรับการปฏิบัติงานจํานวนมากในการส่งข้อความ ส่งไฟล์ภาพและเสียง และการแบ่งปันและการจัดเก็บข้อมูลเพื่อทํางานร่วมกัน
สําหรับการประชุมVideo Conferenceหรือe-meetingทางกระทรวงDESได้ผนึกกําลังร่วมกับOperatorsทั้ง 6 ราย ได้แก่CAT, TOT, AIS, TRUE, DTAC, 3BBและผู้ให้บริการแอพพลิเคชั่น 4 ราย ได้แก่CISCO, Microsoft, googleและLineในการสนับสนุนระบบการประชุมออนไลน์ (e-meeting)ผ่านแอปพลิเคชันMicrosoft Team (Microsoft), Webex (Cisco)และHangout (Google)ที่สามารถเข้าถึงได้ทุกอุปกรณ์และทุกPlatformทั้งiOSและAndroidโดยไม่เสียค่าใช้จ่ายในการดาวน์โหลด และจะได้ยกเว้นค่าบริการในการใช้งานอินเทอร์เน็ตระหว่างใช้งานแอปพลิเคชั่นดังกล่าว โดยได้มอบหมายให้สํานักงานคณะกรรมการดิจิทัลเพื่อเศรษฐกิจและสังคมแห่งชาติเป็นหน่วยงานหลัก (สดช.)ในการประสานงานและให้คําปรึกษาเบื้องต้น ทั้งนี้ หน่วยงานราชการและรัฐวิสาหกิจสามารถแจ้งความประสงค์ที่จะใช้งาน โดยเข้าไปลงทะเบียนได้ที่www.onde.go.thในระดับภาพรวมของหน่วยงาน และหากต้องการสอบถามข้อมูลเพิ่มเติม โทร. 02 141 7010 หรือที่e-mail : workfromhome@onde.go.thซึ่งขณะนี้ เบื้องต้น มีหน่วยงานภาครัฐเข้ามาแสดงความประสงค์จะใช้งานแล้ว ดังนี้
- หน่วยงานภาครัฐ 64 หน่วยงาน มีผู้ขอใช้งาน 35,756 คน
- รัฐวิสาหกิจ 6 หน่วยงาน มีผู้ขอใช้งาน 1,371 คน
- องค์การมหาชน 1 หน่วยงาน มีผู้ขอใช้งาน 75 คน
- องค์กรอิสระ 5 หน่วยงาน มีผู้ขอใช้งาน 8,000 คน
- หน่วยงานในจังหวัด 8 หน่วยงาน มีผู้ขอใช้งาน 1,224 คน
รวมทั้งสิ้น มีหน่วยงานขอใช้งาน 84 หน่วยงาน และมีผู้ขอใช้งาน 46,426 คน (ตั้งแต่วันเปิดลงทะเบียน ณ วันที่ 17 มี.ค. 2563) ทั้งนี้ อยู่ระหว่างการพิจารณาคัดกรอง โดยจะประสานงานให้ผู้บริการแอปพลิเคสนับสนุนการให้บริการต่อไป
กระทรวงดีอีเอส สนับสนุนการอํานวยความสะดวกในการทํางานแบบWork From Homeให้กับหน่วยงานภาครัฐและรัฐวิสาหกิจอย่างเต็มที่ เพื่อรองรับการปฏิบัติงานนอกสถานที่ให้เสมือนการปฏิบัติงานในสํานักงาน มุ่งสู่การเป็นรัฐบาลดิจิทัลในอนาคตต่อไป
รัฐบาลไทย-ข่าวทำเนียบรัฐบาล-รมช.ธรรมนัส เร่งรัดปฏิรูปที่ดินจังหวัดทั่วประเทศ
วันอังคารที่ 17 กันยายน 2562
รมช.ธรรมนัส เร่งรัดปฏิรูปที่ดินจังหวัดทั่วประเทศ
รมช.ธรรมนัส เร่งรัดปฏิรูปที่ดินจังหวัดทั่วประเทศ สํารวจที่ดิน ส.ป.ก. เตรียมความพร้อมด้านสาธารณูปโภค เพื่อจัดสรรแก่ประชาชนที่ขาดแคลนที่ทํากิน พร้อมส่งเสริมการประกอบอาชีพในรูปแบบแปลงใหญ่
ร้อยเอกธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังมอบนโยบายเพื่อเป็นแนวทางการทํางาน แก่สํานักงานการปฏิรูปที่ดินเพื่อเกษตรกรรม (ส.ป.ก.) ณ ห้องประชุมไชยยงค์ ชูชาติ สํานักงานการปฏิรูปที่ดินเพื่อเกษตรกรรม ว่า ตามที่รัฐบาลได้กําหนดนโยบายในการบริหารราชการแผ่นดิน นโยบายหลัก 12 ด้าน และนโยบายเร่งด่วน 12 เรื่อง โดยได้มอบหมายนโยบายให้ผู้บริหารสํานักงานการปฏิรูปที่ดินเพื่อเกษตรกรรมรับไปดําเนินการแล้วนั้น
สําหรับการประชุมในวันนี้ จะเป็นการเร่งรัดการดําเนินงานในเรื่องการจัดสรรที่ดินทํากินให้แก่เกษตรกรและประชาชนที่ไร้ที่ทํากิน โดยได้เรียกประชุมปฏิรูปที่ดินจังหวัด ทั้ง 72 จังหวัด เข้ามารับนโยบายเพื่อเร่งรัดการดําเนินงานให้มีประสิทธิภาพมากขึ้น ซึ่งจะเริ่มจากการสํารวจที่ดิน ส.ป.ก. ของแต่ละจังหวัด ที่ได้แจกจ่ายให้ประชาชนไปก่อนหน้านี้ ว่ามีการอยู่อาศัยและใช้ประโยชน์ถูกต้องตามวัตถุประสงค์หรือไม่ ถ้าหากไม่ได้นําไปใช้ประโยชน์ตามวัตถุประสงค์หรือเป็นที่รกร้าง ก็จะนํามารวบรวมและจัดสรรให้ประชาชนในรูปแบบสหกรณ์ต่อไป โดยที่ดินนั้นจะต้องมีความพร้อมด้านสาธารณูปโภค ได้แก่ น้ํา ไฟ ถนน เป็นต้น รวมไปถึงการส่งเสริมอาชีพในรูปแบบเกษตรแปลงใหญ่ นอกจากนี้ยังมีการติดตามและประเมินผลการบังคับใช้กฎหมายใหม่ของ ส.ป.ก. ที่เกี่ยวข้อง ว่ามีประสิทธิภาพและเหมาะสมกับบริบทในปัจจุบันหรือไม่ ทั้งนี้ จะได้เร่งรัดการดําเนินงานในที่ดินนําร่อง 509 ไร่ ที่จังหวัดเชียงราย ไปพร้อมๆกับที่ดินแปลงอื่นๆ เพื่อจัดสรรให้ประชาชนได้มีที่ดินทํากิน มีอาชีพ ที่มั่นคงต่อไป. รมช.ธรรมนัสกล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-หัวหน้าผู้ตรวจฯ อก.รุดลงพื้นที่ จ.ปราจีนบุรี หลังพบปลาตายในแม่น้ำปราจีนบุรี สั่งตรวจสอบโรงงานโดยรอบ เบื้องต้นยังไม่พบการปล่อยน้ำเสียลงแม่น้ำ
วันจันทร์ที่ 20 พฤศจิกายน 2560
หัวหน้าผู้ตรวจฯ อก.รุดลงพื้นที่ จ.ปราจีนบุรี หลังพบปลาตายในแม่น้ําปราจีนบุรี สั่งตรวจสอบโรงงานโดยรอบ เบื้องต้นยังไม่พบการปล่อยน้ําเสียลงแม่น้ํา
กระทรวงอุตสาหกรรม โดยสํานักงานอุตสาหกรรมจังหวัดปราจีนบุรี (สอจ.) ได้ส่งเจ้าหน้าที่ลงพื้นที่ จ.ปราจีนบุรีพร้อมกับเก็บตัวอย่างน้ําไปตรวจสอบ  หลังพบปลาตายในแม่น้ําปราจีนบุรี สั่งตรวจสอบโรงงานโดยรอบ เบื้องต้นยังไม่พบการปล่อยน้ําเสียลงแม่น้ํา
นางสาวนิสากร จึงเจริญธรรม รองปลัดกระทรวงอุตสาหกรรม และโฆษกกระทรวงอุตสาหกรรม เปิดเผยว่า ตามที่เกิดเหตุการณ์ปลาตายเป็นจํานวนมากในแม่น้ําปราจีนบุรี ในพื้นที่ตําบลบางแตน อําเภอบ้านสร้าง จังหวัดปราจีนบุรี เมื่อวันที่ 19 พฤศจิกายนที่ผ่านมา โดยชาวบ้านได้ลงไปจับปลาที่ลอยขึ้นมาบริเวณผิวน้ําที่มีลักษณะสีน้ําตาลดํา และส่งกลิ่นเหม็นนั้น กระทรวงอุตสาหกรรม โดยสํานักงานอุตสาหกรรมจังหวัดปราจีนบุรี (สอจ.) ได้ส่งเจ้าหน้าที่ลงพื้นที่เมื่อวันที่ 19 พ.ย.60 พร้อมกับเก็บตัวอย่างน้ําไปตรวจสอบ
ในวันนี้ (20 พ.ย.60) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม พร้อมเจ้าหน้าที่ได้ลงพื้นที่ตรวจสอบข้อเท็จจริงและเก็บตัวอย่างน้ําบริเวณดังกล่าวไปตรวจคุณภาพน้ําอีกครั้ง และเปรียบเทียบค่าออกซิเจนในน้ํา โดยเบื้องต้นได้เข้าตรวจวัดค่าน้ําบริเวณลําราง หน้าโรงงานของบริษัท ยูไนเต็ดเปเปอร์ จํากัด ซึ่งจากการตรวจสอบพบว่า ไม่มีการระบายน้ําออกนอกโรงงาน เป็นเพียงน้ําหล่อเย็น และน้ําใช้ในโรงงานเท่านั้น โดยไม่พบว่าผิดปกติจากค่ามาตรฐานแต่อย่างใด และได้เข้าตรวจวัดค่าน้ําบริเวณบ่อดงตาลของ บริษัท ปราจีนแลนด์ จํากัด ซึ่งเป็นบ่อน้ําดิบเผื่อผลิตน้ําปะปา ซึ่งเป็นจุดเสี่ยงและเชื่อมกับแม่น้ําปราจีน จากการตรวจวัดเบื้องต้นน้ํามีค่าปกติเป็นไปตามมาตรฐาน
นอกจากนี้ ได้เก็บตัวอย่างน้ําบริเวณวัดบางแตน บริษัท ไทยสแตนเลสสติล จํากัด และบริเวณเหนือประตูระบายน้ําสารภี ในอําเภอบ้านสร้าง จังหวัดปราจีนบุรี เพื่อนําไปตรวจหาค่าออกซิเจนและตรวจสอบคุณภาพน้ํา โดยได้ส่งไปยังศูนย์วิจัยและพัฒนาสิ่งแวดล้อมภาคตะวันออก กรมโรงงานอุตสาหกรรม จังหวัดชลบุรี เพื่อหาสาเหตุการตายของปลาที่แท้จริง เนื่องจากไม่แน่ชัดว่าน้ําเสียดังกล่าวมาจากแหล่งใด โดยคาดว่าผลการตรวจสอบคุณภาพน้ําดังกล่าวจะทราบผลภายใน 1 สัปดาห์
20 พฤศจิกายน 60
รัฐบาลไทย-ข่าวทำเนียบรัฐบาล-รัฐบาลน้อมนำแนวทางจิตอาสาของสมเด็จพระเจ้าอยู่หัว มาขับเคลื่อนเพื่อสร้างจิตอาสาทำสิ่งที่เป็นประโยชน์ในท้องที่ของตนเอง
วันอังคารที่ 4 กรกฎาคม 2560
รัฐบาลน้อมนําแนวทางจิตอาสาของสมเด็จพระเจ้าอยู่หัว มาขับเคลื่อนเพื่อสร้างจิตอาสาทําสิ่งที่เป็นประโยชน์ในท้องที่ของตนเอง
รัฐบาลน้อมนําแนวทางจิตอาสาของสมเด็จพระเจ้าอยู่หัว มาขับเคลื่อนเพื่อสร้างจิตอาสาทําสิ่งที่เป็นประโยชน์ในท้องที่ของตนเอง
วันนี้ (4 กรกฎาคม 2560) เวลา 15.00 น. ณ บริเวณห้องโถง ตึกบัญชาการทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงเรื่องจิตอาสา ซึ่งเป็นโครงการที่สมเด็จพระเจ้าอยู่หัวได้ทรงเริ่มดําเนินโครงการแล้วในเขตกรุงเทพมหานคร โดยรัฐบาลจะนํามาเป็นแนวทางในการขับเคลื่อนเพื่อสร้างจิตอาสาในทุกเขตของกรุงเทพมหานคร และทุกจังหวัด ซึ่งจะเริ่มดําเนินโครงการในเดือนกรกฎาคม เพื่อเทิดพระเกียรติสมเด็จพระเจ้าอยู่หัว ในการสร้างพลังของประชาชนร่วมกับหน่วยงานราชการ เพื่อทําสิ่งที่เป็นประโยชน์กับพื้นที่ของตนเอง ไม่ว่าจะเป็นการกําจัดขยะ ทําความสะอาดแหล่งน้ํา และการกําจัดวัชพืชต่าง ๆ โดยรัฐบาลจะนํามาปฏิบัติให้เกิดผลสัมฤทธิ์อย่างยั่งยืน
---------------------------------------
รัฐบาลไทย-ข่าวทำเนียบรัฐบาล-กระทรวงมหาดไทยสนับสนุนการบริหารจัดการผลผลิตสับปะรดโรงงานช่วงเดือน พ.ค. – มิ.ย.61
วันศุกร์ที่ 11 พฤษภาคม 2561
กระทรวงมหาดไทยสนับสนุนการบริหารจัดการผลผลิตสับปะรดโรงงานช่วงเดือน พ.ค. – มิ.ย.61
กระทรวงมหาดไทยสนับสนุนการกระทรวงมหาดไทยสนับสนุนการบริหารจัดการผลผลิตสับปะรดโรงงานช่วงเดือน พ.ค. – มิ.ย.61ช่วงเดือน พ.ค. – มิ.ย.61
วันนี้ (11 พ.ค.61) ที่กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ด้วยกระทรวงมหาดไทยได้รับการประสานงานจากกระทรวงเกษตรและสหกรณ์ในการพิจารณาบูรณาการบริหารจัดการผลผลิตสับปะรดโรงงานล้นตลาดเพื่อบริหารจัดการผลผลิตสับปะรดในช่วงเดือนพฤษภาคม – มิถุนายน 2561 ซึ่งมีผลผลิตล้นตลาดอยู่ประมาณ 5.8 หมื่นตันทั่วประเทศ
เพื่อเป็นการแก้ไขปัญหาผลผลิตสับปะรดโรงงานล้นตลาด และสนับสนุนการบริหารจัดการผลผลิตสับปะรดในช่วงเดือนพฤษภาคม - มิถุนายน 2561นายฉัตรชัย พรหมเลิศ ปลัดกระทรวงมหาดไทยได้สั่งการให้ผู้ว่าราชการจังหวัด ทุกจังหวัด พิจารณาดําเนินการ ดังนี้
1)ให้จังหวัดที่ปลูกสับปะรดโรงงานบูรณาการความร่วมมือในการรับซื้อ กระจายผลผลิตส่วนเกินในรูปแบบ “ประชารัฐ”เพื่อให้สอดคล้องกับความต้องการของตลาด ซึ่งอาจพิจารณาจัดงานส่งเสริมการบริโภคสับปะรดผลสดในจังหวัดแหล่งผลิต และจัดงานรณรงค์การบริโภคสับปะรด เป็นต้น
2) ให้พิจารณาใช้กลไกคณะกรรมการเพื่อแก้ไขปัญหาเกษตรกรอันเนื่องมาจากผลผลิตการเกษตรระดับจังหวัด หรือคณะกรรมการอื่นที่เกี่ยวข้องในจังหวัดขับเคลื่อนการแก้ไขปัญหาและบริหารจัดการผลผลิตสับปะรดโรงงานในช่วงเดือนพฤษภาคม - มิถุนายน 2561
3) ให้พิจารณาใช้ช่องทางจําหน่ายผลผลิตสับปะรดทางตลาดประชารัฐในประเภทต่าง ๆ เพื่อระบายผลผลิตสับปะรดที่ล้นตลาดตามความเหมาะสมของแต่ละพื้นที่
รองปลัดกระทรวงมหาดไทย กล่าวเพิ่มเติมว่า กระทรวงมหาดไทยได้เน้นย้ําให้ทุกจังหวัดนําข้อมูลจังหวัดที่ปลูกสับปะรดโรงงาน มาประกอบการพิจารณาดําเนินการสนับสนุนการบริหารจัดการผลผลิตสับปะรดร่วมกับหน่วยงานที่เกี่ยวข้องในพื้นที่ต่อไป
ครั้งที่ 102/2561วันที่ 11 พ.ค.2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-สธ. แนะประชาชนติดตามสถานการณ์ฝุ่น PM2.5 ทุกวัน
วันศุกร์ที่ 10 มกราคม 2563
สธ. แนะประชาชนติดตามสถานการณ์ฝุ่น PM2.5 ทุกวัน
กระทรวงสาธารณสุข แนะนําประชาชนติดตามสถานการณ์ฝุ่น PM2.5 ต่อเนื่องทุกวัน ขอความร่วมมือ
ปรับกิจกรรมการดําเนินชีวิตประจําวัน งดกิจกรรมกลางแจ้ง
กระทรวงสาธารณสุข แนะนําประชาชนติดตามสถานการณ์ฝุ่น PM2.5 ต่อเนื่องทุกวัน ขอความร่วมมือ
ปรับกิจกรรมการดําเนินชีวิตประจําวัน งดกิจกรรมกลางแจ้ง
นายแพทย์รุ่งเรือง กิจผาติ ที่ปรึกษาระดับกระทรวงและโฆษกกระทรวงสาธารณสุข ให้สัมภาษณ์ว่า กระทรวงสาธารณสุขขอแนะนําประชาชนให้ติดตามสถานการณ์ฝุ่นละอองอย่างใกล้ชิดและต่อเนื่อง เนื่องจากค่าฝุ่นละอองในแต่ละวันไม่เท่ากัน ควรปรับกิจกรรมการดําเนินชีวิตประจําวัน เน้นความปลอดภัยของตนเอง โดยติดตามได้ที่แอปพลิเคชัน Air4Thai (แอร์ ฟอร์ ไทย) หรือเพจ “คนรักอนามัย ใส่ใจอากาศ PM2.5” หากอยู่ในพื้นที่สีเหลือง สีส้ม สีแดง ควรหลีกเลี่ยงหรืองดกิจกรรมกลางแจ้ง หากจําเป็นต้องออกนอกบ้านให้สวมหน้ากากป้องกันฝุ่นละอองขนาดเล็ก ไม่ควรอยู่นอกบ้านเป็นเวลานาน โดยเฉพาะกลุ่มเสี่ยง ได้แก่ เด็ก ผู้สูงอายุ และผู้ที่มีโรคประจําตัว ควรพักผ่อนอยู่ในบ้าน ปิดประตูหน้าต่างให้มิดชิด ดูแลทําความสะอาดบ้านให้ปลอดฝุ่น ไม่จําเป็นไม่ควรพาไปในพื้นที่ที่มีฝุ่นละอองเยอะ
ทั้งนี้ ประชาชนควรหมั่นสังเกตอาการที่อาจเกิดขึ้น หากมีอาการผิดปกติ เช่น ไอบ่อย หายใจลําบาก หายใจถี่ หรือวิงเวียนศีรษะ ให้รีบไปพบแพทย์ สอบถามข้อมูลเพิ่มเติมได้ที่สายด่วนกรมควบคุมโรค 1422
************************** 10 มกราคม 2563
รัฐบาลไทย-ข่าวทำเนียบรัฐบาล-พล.อ.ฉัตรชัย สั่งเร่งแก้ปัญหาตั๋วปุ๋ยตีกรอบให้มีความชัดเจนภายใน 15 ก.พ. 60
วันพุธที่ 15 กุมภาพันธ์ 2560
พล.อ.ฉัตรชัย สั่งเร่งแก้ปัญหาตั๋วปุ๋ยตีกรอบให้มีความชัดเจนภายใน 15 ก.พ. 60
พล.อ.ฉัตรชัย สั่งเร่งแก้ปัญหาตั๋วปุ๋ยตีกรอบให้มีความชัดเจนภายใน 15 ก.พ. 60
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ได้มีนโยบายในการยกระดับมาตรฐานของสหกรณ์ให้เกิดความเข้มแข็ง เพื่อลดต้นทุนและเพิ่มโอกาสในการแข่งขันทางสินค้าเกษตร โดยได้มอบหมายให้กรมส่งเสริมสหกรณ์เร่งแก้ไขปัญหาธุรกิจตั๋วปุ๋ยให้แล้วเสร็จภายในวันที่ 15 ก.พ. 60 และหาตัวผู้รับผิดชอบทุกระดับที่ทําให้เกิดปัญหาตั๋วปุ๋ยในสหกรณ์มาดําเนินคดีตามกฎหมาย ซึ่งกรมส่งเสริมสหกรณ์ได้ดําเนินการตามนโยบายเป็นที่เรียบร้อยแล้ว
ด้าน ดร. วิณะโรจน์ ทรัพย์ส่งสุข อธิบดีกรมส่งเสริมสหกรณ์ กล่าวว่า จากข้อมูลวันที่ 2 ธ.ค. 59 ได้มีปัญหายอดค้างตั๋วปุ๋ยทั้งหมด 22 จังหวัด จํานวน 35 สหกรณ์ ปริมาณ 60,254 ตัน มูลค่า 665.69 ล้านบาท ซึ่งรัฐมนตรีว่าการกระทรวงเกษตรและสหกรณ์ได้มีบัญชาให้กรมส่งเสริมสหกรณ์ขอรับปุ๋ยให้เสร็จภายในวันที่ 30 ธ.ค. 59 หากไม่ได้รับมอบให้บอกเลิกสัญญาและขอเงินคืน ภายในวันที่ 15 ม.ค. 60 และถ้าหากไม่ได้เงินคืนให้สหกรณ์ฟ้องบริษัท ภายในวันที่ 15 ก.พ. 2560 ซึ่งปัจจุบันมีสหกรณ์ตกลงรับปุ๋ยจากบริษัท จํานวน 34 แห่ง ทําให้ปริมาณตั๋วปุ๋ยลดลง 14,819.58 ตัน มูลค่า 125.12 ล้านบาท มีสหกรณ์ได้รับปุ๋ยครบและจําหน่ายหมดแล้ว จํานวน 3 แห่ง ปริมาณ 1,202.70 ตัน มูลค่า 8.67 ล้านบาท และมีบริษัทที่ส่งมอบปุ๋ยให้สหกรณ์แล้ว จํานวน 31 แห่ง ปริมาณ 13,619.43 ตัน มูลค่า 116.45 ล้านบาท แบ่งออกเป็น สหกรณ์ที่ได้รับมอบปุ๋ยทั้งหมดแล้ว จํานวน 17 แห่ง ปริมาณ 7,126.06 ตัน มูลค่า 80.05 ล้านบาท สหกรณ์ที่ได้รับมอบปุ๋ยเป็นบางส่วน จํานวน 14 แห่ง ปริมาณ 6,493.37 ตัน มูลค่า 36.40 ล้านบาท
กรณีที่บริษัทไม่สามารถส่งมอบปุ๋ยได้ จํานวน 45,434.94 ตัน มูลค่า 435.43 ล้านบาท แบ่งออกเป็น บริษัทที่ไม่ได้ส่งมอบปุ๋ยตามกําหนด สหกรณ์ได้ฟ้องแล้ว จํานวน 10 แห่ง ปริมาณ 40,531.44 ตัน มูลค่า 375.04 ล้านบาท สหกรณ์ที่นายทะเบียนสหกรณ์มีคําสั่งถอดถอนแล้ว จํานวน 1 แห่ง คือ สหกรณ์การเกษตรบางกรวย จํากัด มูลค่าความเสียหาย 36.84 ล้านบาท นอกจากนั้นยังมีปุ๋ยที่อยู่ระหว่างการส่งมอบ จํานวน 4 แห่ง ปริมาณ 1,520.59 ตัน มูลค่า 23.55 ล้านบาท คาดว่าจะส่งมอบได้เสร็จสิ้นภายในวันที่ 31 มี.ค. 60
สําหรับผลการตรวจสอบผู้ที่มีส่วนเกี่ยวข้องกับการดําเนินธุรกิจตั๋วปุ๋ยในเบื้องต้นพบว่า มีคณะกรรมการดําเนินการสหกรณ์และฝ่ายจัดการสหกรณ์มีส่วนเกี่ยวข้อง จํานวน 1,549 ราย และมีผู้บริหารบริษัทปุ๋ย 28 บริษัท จํานวน 70 คน ซึ่งเมื่อวันที่ 28 ม.ค. 60 กรมส่งเสริมสหกรณ์ได้เข้าไปหารือกับเจ้าหน้าที่ ปปง. และ เจ้าหน้าที่ DSI เพื่อส่งข้อมูลให้ตรวจสอบเส้นทางการเงินและหารือแนวทางเพื่อดําเนินคดีอาญากับผู้ที่เกี่ยวข้อง
ทั้งนี้ ได้มีแนวทางการดําเนินการกรณีที่ได้รับมอบปุ๋ยทั้งหมดแล้ว โดยแบ่งออกเป็น 1. ให้สหกรณ์ตรวจสอบจํานวนและคุณภาพปุ๋ยคงเหลือ หากพบว่าจํานวนปุ๋ยขาดบัญชีหรือเสื่อมคุณภาพให้สหกรณ์หาผู้รับผิดชอบ 2. ให้สหกรณ์จําหน่ายปุ๋ยตามแผนการดําเนินธุรกิจทั้งหมดภายใน 60 - 90 วัน นับแต่วันรับทราบคําสั่ง หากไม่สามารถจําหน่ายได้ทั้งหมดหรือจําหน่ายได้แต่ทําให้สหกรณ์ต้องขาดทุนหรือเกิดความเสียหายให้สหกรณ์หาตัวผู้รับผิดชอบ
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-"ยุติธรรม" ร่วมกับ สรอ. กำหนดทิศทางเทคโนโลยีสารสนเทศฯ  และวางรากฐานการทำงานระบบดิจิตอลในอนาคต
วันศุกร์ที่ 20 ตุลาคม 2560
"ยุติธรรม" ร่วมกับ สรอ. กําหนดทิศทางเทคโนโลยีสารสนเทศฯ  และวางรากฐานการทํางานระบบดิจิตอลในอนาคต
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมเกี่ยวกับทิศทางและนโยบายด้านเทคโนโลยีสารสนเทศและการสื่อสาร
และการจัดเก็บข้อมูลขนาดใหญ่ (Big Data) ของกระทรวงยุติธรรม
ในวันพฤหัสบดีที่ ๑๙ ตุลาคม ๒๕๖๐ เวลา ๑๕.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมเกี่ยวกับทิศทางและนโยบายด้านเทคโนโลยีสารสนเทศและการสื่อสาร
และการจัดเก็บข้อมูลขนาดใหญ่ (Big Data) ของกระทรวงยุติธรรม
โดยหารือร่วมกับผู้แทนจากสํานักงานรัฐบาลอิเล็กทรอนิกส์ (องค์การมหาชน) (สรอ.)
ในประเด็นเกี่ยวกับการทํางานเชื่อมโยงกันตั้งแต่ระดับนโยบายผ่านศูนย์ PMOC
และศูนย์บริการครบวงจร (One Stop Service) ที่ผ่านการบูรณาการระดับกระทรวงในทุกกิจกรรม
ให้มีประสิทธิภาพและเกิดผลเป็นรูปธรรมมากยิ่งขึ้น
ปลัดกระทรวงยุติธรรม กล่าวว่า การทํางานโดยการเปลี่ยนแปลงจากการใช้กระดาษ
มาเป็นระบบดิจิตอล ขณะนี้ ยังไม่มีหน่วยงานไหนสามารถทําได้ ๑๐๐%
เนื่องจากการใช้กระดาษยังคงมีความจําเป็นต่อระบบการทํางานในปัจจุบัน
อีกทั้งกระบวนการในการพัฒนาระบบดิจิตอลเพื่อรองรับการทํางานดังกล่าวต้องใช้ระยะเวลา
ทั้งนี้ กระทรวงยุติธรรม พร้อมที่จะให้ความร่วมมือในการดําเนินการตามนโยบายของรัฐบาล
จึงขอให้หน่วยงานในสังกัดกระทรวงยุติธรรมให้ความสําคัญในเรื่องดังกล่าว โดยการประสานงาน
และแลกเปลี่ยนข้อมูลกับ สรอ. พร้อมทั้ง ให้ความสนใจต่อแอปพลิเคชันที่สามารถเสริมสร้างประสิทธิภาพ
ในการทํางานด้านงานบริการประชาชน และงานบริการภาครัฐ
เพื่อวางรากฐานต่อการทํางานที่ดีในอนาคตต่อไป
รัฐบาลไทย-ข่าวทำเนียบรัฐบาล-คปภ. มอบกรมธรรม์ประกันภัย คุ้มครองโรคติดเชื้อไวรัสโคโรนา 2019 (COVID-19)
วันศุกร์ที่ 6 มีนาคม 2563
คปภ. มอบกรมธรรม์ประกันภัย คุ้มครองโรคติดเชื้อไวรัสโคโรนา 2019 (COVID-19)
คปภ. บูรณาการภาคอุตสาหกรรมประกันภัยไทย มอบกรมธรรม์ประกันภัย คุ้มครองโรคติดเชื้อไวรัสโคโรนา 2019 (COVID-19) แก่บุคลากรทางการแพทย์ จํานวน 70,000 ฉบับ วงเงินความคุ้มครอง 3,500 ล้านบาท
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เปิดเผยว่า เมื่อวันที่ 6 มีนาคม 2563 ได้เข้าพบ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหาร คปภ. นางนุสรา (อัสสกุล) บัญญัติปิยพจน์ นายกสมาคมประกันชีวิตไทย และผู้บริหารบริษัทประกันวินาศภัย จํานวน 20 บริษัท เพื่อมอบกรมธรรม์ประกันภัยคุ้มครองโรคติดเชื้อไวรัสโคโรนา 2019 (COVID-19) โดยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้เกียรติรับมอบกรมธรรม์ประกันภัย เพื่อส่งมอบแก่บุคลากรทางการแพทย์ ณ ตึกบัญชาการ 1 ทําเนียบรัฐบาล ชั้น 3
เลขาธิการ คปภ. กล่าวว่า จากสถานการณ์ที่เกิดการแพร่ระบาดของโรคติดเชื้อไวรัสโคโรนา 2019 (COVID-19) โดยมีศูนย์กลางการแพร่ระบาด ณ เมืองอู่ฮั่น สาธารณรัฐประชาชนจีน ซึ่งสํานักงาน คปภ. ได้เล็งเห็นถึงความจําเป็นเร่งด่วนในการกําหนดมาตรการรองรับสถานการณ์ดังกล่าว และได้ออกมาตรการในการดูแลช่วยเหลือประชาชนด้านการประกันภัยที่ได้รับผลกระทบจากโรคไวรัสโคโรนา 2019 (COVID-19) 15 มาตรการ ไปแล้ว นั้น
นอกจากนี้ สํานักงาน คปภ. ยังมีความห่วงใยบุคลากรซึ่งมีความสําคัญในการรองรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เป็นอย่างยิ่ง โดยเฉพาะบุคลากรทางการแพทย์ ที่ทําหน้าที่ในการช่วยเหลือประชาชนผู้ได้รับผลกระทบอย่างใกล้ชิด จึงได้ร่วมกับสมาคมประกันชีวิตไทย และบริษัทประกันวินาศภัย จํานวน 20 บริษัท ประกอบด้วย บมจ.กรุงเทพประกันภัย บมจ.ทิพยประกันภัย บมจ.วิริยะประกันภัย บมจ.ไทยไพบูลย์ประกันภัย บมจ.สินมั่นคงประกันภัย บมจ.ประกันภัยไทยวิวัฒน์ บมจ.คุ้มภัยโตเกียวมารีนประกันภัย บมจ.เอเชียประกันภัย 1950 บมจ.เทเวศประกันภัย บจ.กลางคุ้มครองผู้ประสบภัยจากรถ บมจ.สินทรัพย์ประกันภัย บมจ.ธนชาตประกันภัย บมจ.ไทยประกันภัย บมจ.แปซิฟิค ครอส ประกันสุขภาพ บ.นิวอินเดีย แอสชัวรันซ์ สาขาประเทศไทย บมจ.ฟอลคอลประกันภัย บมจ.มิตซุย สุมิโตโม อินชัวรันซ์ สาขาประเทศไทย กลุ่มบริษัท เอไอจี ประเทศไทย บมจ.กรุงไทยพานิชประกันภัย และ บมจ.อาคเนย์ประกันภัย มอบกรมธรรม์ประกันภัยคุ้มครองโรคติดเชื้อไวรัสโคโรนา 2019 (COVID-19) ให้แก่บุคลากรทางการแพทย์ รวมทั้งสิ้น 70,000 ฉบับ เบี้ยประกันภัย จํานวน 7 ล้านบาท โดยมีวงเงินความคุ้มครองรวมทั้งสิ้น จํานวน 3,500 ล้านบาท
สําหรับกรมธรรม์ประกันภัยคุ้มครองโรคติดเชื้อไวรัสโคโรนา 2019 (COVID-19) จะให้ความคุ้มครองบุคลากรทางการแพทย์ในสังกัดกระทรวงสาธารณสุข โดยมีระยะเวลาความคุ้มครองตั้งแต่วันที่แจ้งรายชื่อ ถึงวันที่ 30 มิ.ย. 2563 กรณีเจ็บป่วยด้วยโรคติดเชื้อไวรัสโคโรนา 2019 (COVID-19) หรือติดเชื้อไวรัสโคโรนา บริษัทผู้รับประกันภัยจะจ่าย ตามความคุ้มครองทันทีที่ตรวจพบ จํานวน 50,000 บาทต่อคน
“สํานักงาน คปภ. ขอขอบคุณกระทรวงสาธารณสุขและบุคลากรทางการแพทย์ทุกคนที่ทุ่มเทสรรพกําลังในการดูแลประชาชนผู้ได้รับผลกระทบ และขอเป็นกําลังใจให้กับทุกคนที่ปฏิบัติงานอย่างเข้มแข็ง รวมถึงขอขอบคุณภาคอุตสาหกรรมประกันภัย ที่มีส่วนสนับสนุนในการนําระบบประกันภัยเข้าไปรองรับสถานการณ์และทําให้บุคลากรทางการแพทย์ มีเครื่องมือในการบริหารความเสี่ยง อันจะนํามาซึ่งความเชื่อมั่นต่อระบบประกันภัยไทย” เลขาธิการ คปภ. กล่าวในตอนท้าย
รัฐบาลไทย-ข่าวทำเนียบรัฐบาล-ชวนออมสินกับ “รถออมสิน”
วันพฤหัสบดีที่ 12 มกราคม 2560
ชวนออมสินกับ “รถออมสิน”
ธนาคารออมสิน เชิญชวนเยาวชนไทย ออมเงินในวันเด็กแห่งชาติประจําปี 2560
ธนาคารออมสิน เชิญชวนเยาวชนไทย ออมเงินในวันเด็กแห่งชาติประจําปี 2560 ในวันเสาร์ที่ 14 มกราคม 2560 ซึ่งธนาคารออมสินเปิดบริการรับฝากเงินเป็นกรณีพิเศษ ในเวลา 8.30-11.00 น. สําหรับเด็กหรือผู้ปกครองที่ฝากเงินให้แก่เด็กตั้งแต่ 100 บาทขึ้นไป รับของที่ระลึก “กระปุกรถออมสิน” ทันที ที่สาขาทุกแห่งทั่วประเทศ พร้อมกันนี้ ได้จัดกิจกรรมต่างๆ มากมายสําหรับเด็ก ภายใต้แนวคิด “เด็กไทยก้าวตามรอยพ่อหลวง” ณ ธนาคารออมสินสํานักงานใหญ่ ตั้งแต่เวลา 8.30 - 12.00 น.
รัฐบาลไทย-ข่าวทำเนียบรัฐบาล-'รมว.ทส​ วราวุธ'​ นำทีมร่วมจัดทำแนวกันไฟ​ พร้อมมอบบ้าน​ให้เจ้าหน้าที่พิทักษ์ป่า​ และอุปกรณ์ยังชีพ​
วันจันทร์ที่ 9 มีนาคม 2563
'รมว.ทส​ วราวุธ'​ นําทีมร่วมจัดทําแนวกันไฟ​ พร้อมมอบบ้าน​ให้เจ้าหน้าที่พิทักษ์ป่า​ และอุปกรณ์ยังชีพ​
นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ เป็นประธานมอบบ้านให้แก่เจ้าหน้าที่พิทักษ์ป่า​ (นายพรชัย​ ไว้มั่นดวงกมล)​ ตามโครงการซ่อมแซมบ้านผู้พิทักษ์ป่า​ และพบปะ​พูดคุย​ ให้โอวาท​ ​พร้อมมอบอุปกรณ์ยังชีพ
'รมว.ทส​ วราวุธ'​ นําทีมร่วมจัดทําแนวกันไฟ​ พร้อมมอบบ้าน​ให้เจ้าหน้าที่พิทักษ์ป่า​ และอุปกรณ์ยังชีพ​
วันที่ 6​ มีนาคม​ 2563เวลา​ 13.30 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ เป็นประธานมอบบ้านให้แก่เจ้าหน้าที่พิทักษ์ป่า​ (นายพรชัย​ ไว้มั่นดวงกมล)​ ตามโครงการซ่อมแซมบ้านผู้พิทักษ์ป่า​ และพบปะ​พูดคุย​ ให้โอวาท​ ​พร้อมมอบอุปกรณ์ยังชีพ​ และอุปกรณ์ในการปฏิบัติงาน​ ให้แก่​เจ้าหน้่าที่ไฟป่า​ เจ้าหน้าที่ป้องกันรักษาป่า​ ของกรมอุทยานแห่งชาติ​ สัตว์ป่า​ และพันธุ์พืช​ และกรมป่าไม้​ เพื่อเป็นการสร้างขวัญกําลังใจในการปฏิบัติงาน​ โอกาสนี้​ รมว.ทส.​ได้เยี่ยมชมนิทรรศการ​กิจกรรมการดับไฟป่า​ และการแปรรูปใบไม้เป็นผลิตภัณฑ์​ ร่วมทั้ง​ ได้ร่วมจัดทําแนวกันไฟในพื้นที่ร่วมกับราษฎร​ กลุ่มชาติพันธุ์​ และเจ้าหน้าที่​ และปล่อยกบภูเขา​เพื่อเป็นการขยายพันธุ์​ โดยมี​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ ผู้บริหาร​ และเจ้าหน้าที่ในสังกัด​ เข้าร่วมกิจกรรม​ ณ​ บริเวณ​ หน่วยพิทักษ์หัวน้ําแม่สะกึด​ หน่วยพิทักษ์อุทยานแห่งชาติที่ สร.3 อุทยานแห่งชาติแม่สุรินทร์​ จังหวัดแม่ฮ่องสอน
รมว.​ทส.​ กล่าวว่า​ ได้ให้ความสําคัญกับเจ้าหน้าผู้ปฏิบัติงานของกระทรวงทรัพยากรธรรมชาติและสิ่งแวดล้อมทุกคน​ โดยเฉพาะเจ้าหน้าที่ที่ปฏิบัติงานในป่า​ เพราะความสําเร็จของกรมอุทยานฯ​ ของกระทรวงฯ​ ไม่ได้เกิดจากรัฐมนตรี​ ปลัดกระทรวงฯ​ หรืออธิบดี​ แต่เกิดจากการปฏิบัติงานของทุกท่าน​ ในนามของประชาชน​ทุกคน​ ขอขอบคุณ​ และขอเป็นกําลังใจให้กับเจ้าหน้าที่ทุกท่าน​ ที่ได้เสียสละ​ปฏิบัติหน้าที่ดูแลรักษาผืนป่า​ ​ และให้คํามั่นว่าจะทําหน้าที่อย่างเต็มที่​ เพื่อดูแลทั้งเรื่องอุปกรณ์ เครื่องมือ​ในการปฏิบัติงาน​ และสวัสดิการต่าง ๆ​ ให้เจ้าหน้าที่ทุกคนมีกําลังกาย​ กําลังใจในการทํางานให้กับประเทศต่อไป
รัฐบาลไทย-ข่าวทำเนียบรัฐบาล-ปลัด ก.อุตฯ เปิดสัมมนาเชิงปฏิบัติการ “เสริมสร้างความรู้ ความเข้าใจการป้องกันและปราบปรามการทุจริตหรือประพฤติมิชอบ สำหรับผู้บริหารกระทรวงอุตสาหกรรม
วันพุธที่ 24 ตุลาคม 2561
ปลัด ก.อุตฯ เปิดสัมมนาเชิงปฏิบัติการ “เสริมสร้างความรู้ ความเข้าใจการป้องกันและปราบปรามการทุจริตหรือประพฤติมิชอบ สําหรับผู้บริหารกระทรวงอุตสาหกรรม
ปลัด ก.อุตฯ เปิดสัมมนาเชิงปฏิบัติการ “เสริมสร้างความรู้ ความเข้าใจการป้องกันและปราบปรามการทุจริตหรือประพฤติมิชอบ สําหรับผู้บริหารกระทรวงอุตสาหกรรม
วันนี้ (24 ตุลาคม 2561) นายพสุ โลหารชุน ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ “เสริมสร้างความรู้ ความเข้าใจการป้องกันและปราบปรามการทุจริตหรือประพฤติมิชอบ สําหรับผู้บริหารกระทรวงอุตสาหกรรม พร้อมมอบนโยบายด้านส่งเสริมคุณธรรม จริยธรรมและป้องกันการทุจริตหรือประพฤติมิชอบ พร้อมประกาศเจตจํานงสุจริตของผู้บริหาร
ณ โรงแรมเซ็นจูรี่ พาร์ค กรุงเทพฯ